cyanic-selkie/wikianc huggingface dataset:
জোয়ান ওয়ালাচ স্কট
গবেষণা
স্কটের কাজ ঐতিহাসিক প্রমাণ, অভিজ্ঞতা এবং ইতিহাসের লেখালেখির ভূমিকা বর্ণনা সহ প্রচলিত ঐতিহাসিক অনুশীলনের ভিত্তিকে চ্যালেঞ্জ করেছে। দার্শনিক চিন্তাধারার একটি পরিসর নিয়ে আঁকা, এবং শ্রম ইতিহাসবিদ হিসাবে নিজের প্রশিক্ষণের পুনর্বিবেচনার ভিত্তিতে, তিনি বুদ্ধিগত ইতিহাসের ক্ষেত্র রূপান্তরের ক্ষেত্রে অবদান রেখেছেন। তার বর্তমান কাজ গণতান্ত্রিক রাজনীতির সার্বজনীনকরণ শক্তিতে লিঙ্গের বিশেষত্বের ব্যভিচার সম্পর্কের উপর দৃষ্টি নিবদ্ধ করা। স্কট এর কাজ বেশিরভাগই আধুনিক ফরাসি ইতিহাস এবং লিঙ্গ ইতিহাসের সাথে সম্পর্কিত। ইউরোপীয় শ্রমিকশ্রেণির ইতিহাসে তার আগ্রহের প্রতিফলন ঘটিয়ে, ১৯৮০ সালে স্কট পাস্ট এন্ড প্রেসেন্ট-এ ব্রিটিশ ইতিহাসবিদ এরিক হবসবাউম এর সাথে "রাজনৈতিক শোমেকার" শিরোনামের একটি নিবন্ধ লিখেছিলেন। তার ১৯৮৬ সালের প্রবন্ধ "জেন্ডার: ঐতিহাসিক বিশ্লেষণের একটি সহায়ক বিভাগ"-এ স্কট যুক্তি দেন যে লিঙ্গ অধ্যয়ন শুধুমাত্র নারীর ইতিহাস ব্যাখ্যা করা না, বরং সমস্ত ইতিহাস বর্ণনা করে। নিজের পরামর্শটি গ্রহণ করে স্কট তার বই জেন্ডার অ্যান্ড দ্য পলিটিক্স অফ হিস্ট্রি এবং অনলি প্যারাডক্সেস টু অফার:ফ্রেঞ্চ ফেমিনিস্টস এন্ড রাইটস অব ম্যান-এ লিঙ্গভিত্তিক ইতিহাস লিখতে চেয়েছিলেন। তার ১৯৮৮ সালের বই জেন্ডার অ্যান্ড দ্য পলিটিক্স অফ হিস্ট্রি বইতে, "জেন্ডার:এ ইউজফুল ক্যাটেগরি অব হিস্টরিক্যাল এনালাইসিস"-এ বর্ণিত বিষয়গুলির উপর স্কট আরও বিস্তৃত আলোকপাত করে যুক্তি দিলেন যে লিঙ্গ আসলে একটি "যৌন পার্থক্যের জ্ঞান"। ফাউকোল্টকে উদ্ধৃত করে, তিনি "জ্ঞান" এর সংজ্ঞাটি দিয়েছেন "সংস্কৃতি ও মানব সম্পর্কের সমাজের দ্বারা সৃষ্ট বোঝার ক্ষমতা" হিসাবে গ্রহণ করেছিলেন। তার নিবন্ধ "জেন্ডার:এ ইউজফুল ক্যাটেগরি অব হিস্টরিক্যাল এনালাইসিস" ছাড়াও স্কট অনেকগুলো বই প্রকাশ করেছেন, যেগুলো অত্যধিক মাত্রায় পুনমুদ্রণ এবং ফ্রেঞ্চ, জাপানিজ, পর্তুগীজ এবং কোরিয়ান ভাষা সহ বিভিন্ন ভাষায় অনুবাদিত হয়েছে। তার প্রকাশনার মধ্যে রয়েছে- দ্য গ্লাসওয়ার্কাস অব কারমাউক্স: ফ্রেঞ্চ ক্রাফ্‌টম্যান এন্ড পলিটিক্যাল একশন ইন এ নাইনটিন্থ সেঞ্চুরী সিটি (হার্বার্ড বিশ্ববিদ্যালয় প্রেস, ১৯৭৪); উইম্যান, ওয়ার্ক এন্ড ফ্যামিলি(সহ লেখক লুইস টিলি'র সাথে) (হল্ট, রাইনহার্ট এবং উইনস্টন, ১৯৭৮); জেন্ডার এন্ড দ্য পলিটিক্স অব হিস্টরী (কলম্বিয়া বিশ্ববিদ্যালয় প্রেস, ১৯৮৮); অনলি প্যারাডক্সেস টু অফার:ফ্রেঞ্চ ফেমিনিষ্ট এন্ড দ্য রাইটস অব ম্যান (হার্বার্ড বিশ্ববিদ্যালয় প্রেস, ১৯৯৬); পেরাইটি:সেক্সোয়াল ডিফারেন্স এন্ড ক্রাইসিস অব ফ্রেঞ্চ ইউনিভার্সেলিজম (সিকাগো বিশ্ববিদ্যালয় প্রেস, ২০০৫) এবং দ্য পলিটিক্স অব দ্য ভেইল (প্রিন্সটন বিশ্ববিদ্যালয় প্রেস, ২০০৭)। স্কট অন্যান্য আরো অনেক বই সম্পাদনা করেছেন এবং অগণিত নিবন্ধ প্রকাশ করেছেন। তিনি হিস্টরী অব দ্য প্রেজেন্স এর প্রতিষ্ঠাতা সম্পাদকদেরও একজন ছিলেন।
পুরস্কার এবং সম্মাননা
আমেরিকান হিস্টরি অ্যাসোসিয়েশন'র হার্বার্ট ব্যাক্সটার অ্যাডামস পুরস্কার, জোয়ান কেলি মেমোরিয়াল প্রাইজ, জেন্ডার স্টাডিজ-এ বিশেষ গবেষণার জন্য "হ্যান্স সিগ্রিস্ট অ্যাওয়ার্ড" এবং এএইচএ থেকে সম্মান পরামর্শদাতা হিসেবে ন্যান্সি লাইম্যান রোলেকার প্রাইজ সহ তার কাজের জন্য বিভিন্ন পুরস্কার, সম্মাননা এবং সম্মানসূচক ডিগ্রী পেয়েছেন। তিনি ব্রাউন বিশ্ববিদ্যালয়, সানি স্টনি ব্রুক, বারজেন বিশ্ববিদ্যালয় (নরওয়ে), হার্বার্ড বিশ্ববিদ্যালয়, প্রিন্সটন বিশ্ববিদ্যালয়, কনকর্ডিয়া বিশ্ববিদ্যালয় এবং এডিনবার্গ বিশ্ববিদ্যালয় থেকে সম্মানসূচক ডিগ্রি লাভ করেন।
ছাত্র-ছাত্রী
একাডেমির ছাত্রছাত্রীরা স্কট এর দ্বারা ব্যাপক প্রভাবিত হয়েছে। তিনি একাডেমিতে বিভিন্ন শিক্ষার্থীদের কর্মজীবন গড়তে প্রভাবনকারী ভূমিকা পালন করেন। আর সেজন্য ১৯৯৫ সালে তাকে গৌরবোজ্জল পুরস্কার ন্যান্সি লাইম্যান রয়েলকার মেন্টরশীপ অ্যাওয়ার্ড এ ভূষিত করা হয়। স্কট-এর তত্ত্বাবধানে গবেষণামূল তত্ত্ব্যালোচনা সম্পন্ন শিক্ষার্থীদের মধ্যে রয়েছে শিকাগো বিশ্ববিদ্যালয়ের লিওরা আউল্যান্ডার, উইসকনসিন-ম্যাডিসন বিশ্ববিদ্যালয়ের মেরি লুইস রবার্টস এবং নিউইয়র্কের সিটি ইউনিভার্সিটির ডাগমার হেরজগ। ব্রাউন ইউনিভার্সিটির নারী শিক্ষানবিশ এবং গবেষণার জন্য পেমব্রোক সেন্টার বার্ষিকভাবে জেন্ডার এবং যৌনতা স্টাডিজের অসামান্য সম্মান তত্ত্বের জন্য জোয়ান ওয়ালাচ স্কট পুরস্কার বিতরণ করে থাকে।
পরিবার
পূর্বে তিনি সি.ইউ.এন.ওয়াই-এ আমেরিকান ইতিহাসের অধ্যাপক ডোনাল্ড স্কটকে বিয়ে করেন, তিনি নিউ ইয়র্ক টাইমসের চলচ্চিত্র সমালোচক এও স্কট এবং শিল্পী লিজি স্কটের মা। তিনি অভিনেতা এলি ওয়ালাচের ভাই কন্যা (তার বাবা ছিলেন এলির ভাই)।
নিবন্ধসমূহ
<!--* "Men and Women in the Parisian Garment Trades: Discussions of Family and Work in the 1830's and 40's," R. Floud, G. Crossick and P. Thane (eds), The Power of the Past: Essays in Honor of Eric Hobsbawm (Cambridge University Press, 1984), pp. 67–94.
ফখরুদ্দীন মুবারক শাহ
ফখরুদ্দীন মুবারক শাহ (ফার্সি/উর্দু:فخر الدين مبارك شاه) (শাসনকাল : ১৩৩৮-১৩৪৯) চৌদ্দ শতকে বাংলার স্বাধীন শাসক ছিলেন। তার শাসনাধীন এলাকা বর্তমান বাংলাদেশের পূর্ব ও দক্ষিণপূর্বাঞ্চল নিয়ে গঠিত ছিল।
জন্ম ও বংশ
কিছু ইতিহাসবিদদের মতে, মুবারক একটি সুন্নি মুসলিম খান্দানে জন্মগ্রহণ করেছিলেন বর্তমান নোয়াখালী জেলার পূর্বাংশের একটি গ্রামে। এই গ্রামের সঠিক অবস্থান খুঁজে না পাওয়া গেলেও, কথিত আছে যে এটি কবিরহাট উপজেলায়, এবং সর্বোচ্চ সম্ভাবনা রয়েছে এই উপজেলার চাপরাশিরহাট ইউনিয়নে। তাঁর বংশ ছিল "কারাউনা" নামক একটি তুর্কী উপজাতি। মুবারক সিলাহদার হিসাবে চাকরী পেয়েছিল সোনারগাঁওয়ের শাসক বাহরাম খানের দরবারে।
ইতিহাস
ফখরুদ্দিন মোবারক শাহের রাজধানী ছিল সোনারগাঁও। তিনি কুমিল্লা ও নোয়াখালী জয় করেন। এরপর তিনি উত্তরে সিলেট ও দক্ষিণে চট্টগ্রাম জয় করেন। গৌড়ের সুলতান আলাউদ্দিন আলি শাহের বিরুদ্ধে তিনি সফল নৌযুদ্ধ পরিচালনা করেন।
তিনি বেশ কিছু বৃহৎ নির্মাণ প্রকল্পে হাত দেন যার মধ্যে মহাসড়ক, বাধ, মসজিদ ও সমাধি ছিল। মরোক্কোর বিখ্যাত পরিব্রাজক ইবনে বতুতা ১৩৪৬ সালে ফখরুদ্দিন মোবারক শাহের রাজধানী ভ্রমণ করেছিলেন। তার ভ্রমণবৃত্তান্তে তিনি উল্লেখ করেছেন, “ফখরুদ্দিন সন্দেহাতীতভাবে চমৎকার একজন শাসক, বিশেষ করে আগন্তুক এবং দরবেশ ও সুফিদের পছন্দ করেন তিনি”।
কিংগরি (তন্তু বাদ্যযন্ত্র)
কিংগরি হল একটি তন্তুস্বরী ভারতীয় তন্তু বাদ্যযন্ত্র (তন্তু বেহালা), যেটি রবাব এবং রাবণহত্তের অনুরূপ। এটিতে মাটির একটি অনুরণক বাক্স থাকে, যার মধ্য দিয়ে একটি লাঠি ঢোকানো হয়, যেটি যন্ত্রের গলার কাজ করে।
ইতিহাস
সংস্কৃত মহাকাব্য মহাভারতে অনেক প্রাচীন ভারতীয় ব্রাহ্মণের গল্পে এবং পাঞ্জাবের লোক সংগীতে কিংগরির উল্লেখ রয়েছে। অন্ধ্র প্রদেশ এবং মহারাষ্ট্রে চিরাচরিত প্রথায় মৃত্যু অনুষ্ঠান, বিবাহ এবং ধর্মীয় উৎসবগুলিতেও কিংগরি ব্যবহৃত হয়।
গঠনবিন্যাস এবং সুর
কিংগরি প্রথমে একক তন্তুবাদ্য হিসাবে তৈরি হয়েছিল এবং তারপর থেকে এটি তিন-তন্তু বাদ্য হিসেবে বিকশিত হয়েছে। বাঁশের একটি দীর্ঘ খণ্ড ফিঙ্গারবোর্ডে ঢোকানো হয়, তাতে তিনটি কীলক থাকে। ধনুকের তন্তু তৈরি হয় তিনগাছি ঘোড়ার চুল বা গুঙ্গারু ব্যবহার করে।। আগে প্রাণীর অন্ত্র ব্যবহার করে তন্তু তৈরি হত, তবে আধুনিক ভারতীয় যাযাবরেরা সাধারণত এর পরিবর্তে নিম্ন মানের স্টিলের তন্তু ব্যবহার করে। এতে এই বাদ্যযন্ত্রে আরও স্বরকম্পন সৃষ্টি হয় এবং যন্ত্রটিতে বেহালার অনুরূপ শব্দ আসে।
আধুনিক ব্যবহার
শ্রীলঙ্কার সুরকার দীনেশ সুবাসিংহে রাবন নদা অ্যালবামে এবং লোকসঙ্গীত পরিবেশনার জন্য কিংগরি ব্যবহার করেছিলেন। ২০০৭ সালে, সুবাসিংহে যন্ত্রটিতে কিছু পরিবর্তন করেছিলেন এবং আবিষ্কার করেছিলেন যে, এটি আবেল এবং নিয়েদারহিটম্যানের দ্য বেহালা: ইট'স হিস্ট্রি অ্যান্ড কনস্ট্রাকশন -এ উল্লিখিত রাবণস্ট্রনের আর একটি ঘনিষ্ঠ সংস্করণ। প্রথমবারের জন্য শ্রীলঙ্কায় সান্দারুওয়ান রনতুঙ্গা একটি চার তন্তুর কিংগরি তৈরি করেছেন এবং এটি বিভিন্ন সংগীত রেকর্ডিংয়ে দীনেশ সুবাসিংহে ব্যবহার করেছিলেন।
সুলতান: দ্য সেভিয়ার
সুলতান দ্য সেভিয়ার ২০১৮ সালে মুক্তি পাওয়া রাজা চন্দ পরিচালিত ভারতীয় থ্রিলার অ্যাকশন চলচ্চিত্র। চলচ্চিত্রের শ্রেষ্ঠাংশে অভিনয় করেন জিৎ, বিদ্যা সিনহা মিম। এটি ভারতের পশ্চিম বাংলায় ১৫ জুন ২০১৮ এবং বাংলাদেশে ২০শে জুলাই ২০১৮ তারিখে মুক্তি পায়। চলচ্চিত্রটি ২০১৫ সালে মুক্তি পাওয়া তামিল ভাষার চলচ্চিত্র ভেদালাম এর পুনঃনির্মাণ। । চলচ্চিত্রটি সর্বোচ্চ আয় করা বাংলা চলচ্চিত্রের তালিকায় জায়গা করে নেয়।
প্রযোজনা
চলচ্চিত্রটির শ্যুটিং শুরু হয় ২১ শে ফেব্রুয়ারি ২০১৮ তারিখে। কলকাতা, বাংলাদেশ ও ব্যাংককে এটির শ্যুটিং হয়।
লুকানো ভালোবাসা
লুকানো ভালোবাসা (Aşk-ı Memnu, আশক-ই মেমনু, নিষিদ্ধ ভালোবাসা) হল ২৮ থেকে ২০১০ সালের মাঝামাঝি ক্যানাল ডি তে সম্প্রচারিত তুর্কি রোমান্টিক টেলিভিশন ধারাবাহিক নাটক। এটি হালিত জিয়া উশাক্লিগিলের রচিত একই নামের ১৮৯৯ সালের উপন্যাসের নাট্যরূপ, তবে এতে মূল উপন্যাসের উনিশ শতাব্দীর প্রেক্ষাপটের পরিবর্তে সমসাময়িক ইস্তাম্বুলের পটভূমিতে কাহিনী চিত্রায়িত হয়েছে। ১৯৭৪ সালে উপন্যাসটি অবলম্বনে প্রথম টেলিভিশন ধারাবাহিক নির্মিত হয়। এছাড়াও প্যাশন প্রহিবিডা নামে লাতিন ভাষাতেও ধারাবাহিকটি পুনঃনির্মিত হয়।
আন্তর্জাতিক সম্প্রচার
আশক-এ মেম্নু হল তুরস্কে এযাবৎকালের রেকর্ড ভঙ্গকারী এবং সর্বোচ্চ রেটিংপ্রাপ্ত টিভি ধারাবাহিক। পাকিস্তানে এর শেষ পর্বের রেটিং ছিল ১১.৯ যা একসঙ্গে ৯ কোটিরও বেশি দর্শক দেখেছিল। তুমুল জনপ্রিয়তার কারণে এটি পাকিস্তানে দ্বিতীয়বার সম্প্রচারিত হয়। সিরিজটি আরবি, ফার্সি, উর্দু, হিন্দি, হিব্রু, মালয়, চীনা ইতালীয়, জার্মান, স্প্যানিশ, ফরাসিসহ সহ ৭৩ টি ভাষায় ডাবিং করে সম্প্রচার করা হয় এবং এটি  পৃথিবীর অন্যতম জনপ্রিয় সিরিজ হিসেবে খ্যাত ।২০১৬ সালের ১০ই নভেম্বর থেকে চ্যানেল আই সিরিজটি বাংলা ভাষায় সম্প্রচার করা শুরু করে।
ইনডোর হকি এশিয়া কাপ
থাম্ব|২০১৭ মেনস ইনডোর হকি এশিয়া কাপের সেরা খেলোয়াড়ের পুরস্কার এএসএইচএফ ইনডোর এশিয়া কাপ হল একটি আন্তর্জাতিক ইনডোর ফিল্ড হকি প্রতিযোগিতা, যা পুরুষ ও মহিলা উভয় জাতীয় দলের জন্য এশিয়ান হকি ফেডারেশন কর্তৃক আয়োজিত ও নিয়ন্ত্রিত হয়। প্রতিযোগিতাটির পুরুষ বিভাগের আয়োজন ২০০৮ থেকে শুরু হয় এবং মহিলাদের আয়োজন শুরু হয় ২০০৯ সালে। উভয় বিভাগের সর্বশেষ প্রতিযোগিতা ২০১৭ অনুষ্ঠিত হয়েছে।
আন্দ্রেই তার্কভ্‌স্কি
আন্দ্রেই আরসেনিয়েভিচ তার্কভ্‌স্কি (Андре́й Арсе́ньевич Тарко́вский) (৪ঠা এপ্রিল, ১৯৩২ – ২৯শে ডিসেম্বর, ১৯৮৬) প্রখ্যাত সোভিয়েত চলচ্চিত্র পরিচালক, লেখক এবং অপেরা পরিচালক।
তিনি সর্বকালের সেরা ১০০ জন চলচ্চিত্র পরিচালকের মধ্যে অন্যতম। সমালোচকদের কাছে ভূয়সী প্রশংসা অর্জন করেছেন। সর্বকালের অন্যতম সেরা পরিচালক ইংমার বারিমান বলেছেন, "আমার কাছে তার্কভ্‌স্কিই সেরা পরিচালক, তিনি এমন এক পরিচালক যিনি চলচ্চিত্রের নতুন ভাষা তৈরি করেছেন। এ এমন এক ভাষা যা চলচ্চিত্রের প্রকৃতির জন্য খুব উপযোগী। এই ভাষা জীবনকে প্রতিফলন এবং স্বপ্ন হিসেবে তুলে ধরে।" তার্কভ্‌স্কির করা সেরা সিনেমাগুলো হচ্ছে, আন্দ্রে রুবলেভ, সোলিয়ারিস এবং স্টকার।
পরিচালনার পাশাপাশি তার্কভ্‌স্কি চিত্রনাট্য রচনা, চলচ্চিত্রের তত্ত্ব প্রণয়ন এবং মঞ্চ পরিচালক হিসেবে সাফল্য অর্জন করেছেন। প্রায় সবগুলো সিনেমাই সোভিয়েত ইউনিয়নে নির্মাণ করেছেন। শুধু শেষ দুটি সিনেমা দেশের বাইরে করা। শেষ দুটি সিনেমা ইতালি ও সুইডেনে নির্মাণ করেছেন। তার চলচ্চিত্রের মূল বৈশিষ্ট্য ছিল খ্রিস্টীয় আধ্যাত্মিকতা ও অধিবিদ্যাগত চিন্তাধারা, অতি দীর্ঘ দৃশ্যায়ন, সাধারণ সিনেমার মত নাটকীয় গঠন বা কাহিনীর অভাব এবং মনে রাখার মতো চিত্রগ্রহণ।
সাদ বিন জাফর
সাদ বিন জাফর হলেন পাকিস্তানে জন্মগ্রহণকারী কানাডীয় জাতীয় দলের ক্রিকেটার ও বর্তমান দলের অধিনায়ক। তিনি অলরাউন্ডার হিসেবে পারফর্ম করেন। জাফর একজন বাঁ-হাতি ব্যাটসম্যান এবং তিনি  বাঁহাতি অর্থোডক্স স্পিন বোলিং করেন। জাফর একটি  টি টোয়েন্টি আন্তর্জাতিক ম্যাচে কোনো রান না দিয়ে নিজের সর্বোচ্চ ওভার (২০ ওভারের ম্যাচে ৪ ওভার) পূরণ করে বিশ্ব রেকর্ড করেছেন এবং টি টোয়েন্টি ক্যারিয়ারে ৫তম সর্বাধিক মেডেন ওভার বোলিং করেছেন।
প্রাথমিক জীবন
১০ বছর বয়সে জাফর রাস্তায় বন্ধুদের সাথে টেপ বল ক্রিকেট খেলা শুরু করেন। পরে ১৪ বছর বয়সে তার স্কুলের ক্রীড়া শিক্ষক জাফরকে দেখেন এবং তাকে জুনিয়র স্কুল ক্রিকেট দলের জন্য বাছাই করে লেদার বল ক্রিকেটের সাথে পরিচয় করিয়ে দেন। ২০০৪ সালে তিনি প্রিমিয়ার বিভাগে বিদেশী ক্রিকেট ক্লাবের হয়ে ক্লাব ক্রিকেট খেলা শুরু করেন। ২০১৫ সালের আগস্ট স্কারবোরো ক্রিকেট লিগ প্রিমিয়ার বিভাগে ৫০ ওভারের খেলায় তিনি অপরাজিত 262 রান করেন।
ঘরোয়া এবং টি-টোয়েন্টি ফ্র্যাঞ্চাইজি ক্যারিয়ার
২০১৭ সালের জানুয়ারি তিনি ২০১৬-১৭ আঞ্চলিক সুপার ক্রিকেটে আইসিসি আমেরিকার হয়ে খেলেন এবং তাঁর দলের পক্ষে শীর্ষস্থানীয় উইকেট শিকারী হন। সেই মৌসুমে তিনি শাই হোপ, চ্যাডউইক ওয়ালটন ও জারমেইন ব্ল্যাকউডের উইকেটসহ মোট ৯ উইকেট লাভ করেন।
২০১৮ সালের ৩ জুন গ্লোবাল টি-টোয়েন্টি কানাডা টুর্নামেন্টের উদ্বোধনী সংস্করণের প্লেয়ার্স ড্রাফটে তিনি ভ্যাঙ্কুভার নাইটসের হয়ে খেলার জন্য নির্বাচিত হন। সাদ ছিলেন দ্বিতীয় কানাডীয় খেলোয়াড় যাকে ড্রাফটে নিখিল দত্ত রাউন্ড ৯-এ নির্বাচিত করা হয়েছিল। মন্ট্রিল টাইগার্সের বিপক্ষে তার তৃতীয় ম্যাচে তার বোলিং ফিগার ছিল ৪ ওভারে ৩/২১। তিনি শূন্য রানে সিকান্দার রাজা, জর্জ ওয়ার্কার ও নজিবুল্লাহ জাদরানের উইকেট নিতে সক্ষম হন। টরন্টো ন্যাশনালসের বিপক্ষে তার পঞ্চম ম্যাচে তিনি ৩.৫ ওভারে ২/২২ নেন এবং চ্যাডউইক ওয়ালটনের সাথে ৪৭ রানের জয়ী জুটিতে অপরাজিত ১২ রান করেন।
ওয়েস্ট ইন্ডিজ বি ক্রিকেট দলের বিরুদ্ধে ২০১৮ গ্লোবাল টি-টোয়েন্টি কানাডার ফাইনাল ম্যাচে তিনি ৪ ওভারে ২৬ রান দিয়ে ফ্যাবিয়ান অ্যালেনের উইকেটসহ ২ উইকেট নিয়েছিলেন।এছাড়াও একটি উইকেট মেডেন ওভার ছিল। ভ্যাঙ্কুভার নাইটস তাড়া করতে একটি আদর্শ সূচনা করতে পারেনি। কারণ চ্যাডউইক ওয়ালটন, ক্রিস গেইল এবং বেন ডাঙ্ক তাদের ৩ উইকেটে ২২ রানে ছেড়ে দিয়ে সস্তায় পড়ে যান। কিন্তু জাফর ও রাসি ভ্যান ডের ডুসেন নাইটসের জন্য একটি গুরুত্বপূর্ণ অপরাজিত ১২৬ রানের জুটি গড়ে তোলেন। ধাওয়া ট্র্যাকে ফিরে সাদ একজন আগ্রাসীর ভূমিকায় অবতীর্ণ হন এবং নিয়মিত বাউন্ডারিতে ৩২ বলে ফিফটি আনেন। ৪৮ বলে অপরাজিত ৭৯ রানে তিনি আটটি চার ও তিনটি ছক্কা সংগ্রহ করেন। সাদ তার দুর্দান্ত অলরাউন্ড পারফরম্যান্সের জন্য ম্যাচের সেরা নির্বাচিত হন।
২০১৮ সালের সেপ্টেম্বর সিপিএল প্লেঅফের জন্য সেন্ট কিটস অ্যান্ড নেভিস প্যাট্রিয়টস কর্তৃক বাংলাদেশের অলরাউন্ডার মাহমুদুল্লাহর বদলি খেলোয়াড় হিসেবে তাকে ডাকা হয়। ২০১৯ সালের জুনে তিনি ২০১৯-গ্লোবাল টি-২০ কানাডা টুর্নামেন্টে ভ্যাঙ্কুভার নাইটস ফ্র্যাঞ্চাইজি দলের হয়ে খেলার জন্য নির্বাচিত হন। তিনি একটি সফল টুর্নামেন্ট করেন। কারণ তিনি ভ্যাঙ্কুভার নাইটসের পক্ষে সবচেয়ে বেশি উইকেট শিকারী হন। এডমন্টন রয়্যালসের বিপক্ষে ৪র্থ ম্যাচে তার বোলিং ফিগার ছিল ৪ ওভারে ২/৩৪। যার মধ্যে একটি গোল্ডেন ডাকে শাদাব খানের উইকেট ছিল।
ব্রাম্পটন উলভসের বিপক্ষে কোয়ালিফায়ার-1 এ জাফর ৪ ওভারে মাত্র ২২ রান দিয়ে ৪ উইকেট নিতে সক্ষম হয়েছিল। তিনি শেষ ওভারে অসাধারণ বোলিং করেছিলেন, যেখানে তিনি মাত্র ১ রান দিয়ে ৩ উইকেট লাভ করেন। যার মধ্যে রয়েছে গোল্ডেন ডাকে শহীদ আফ্রিদির উইকেট ও অধিনায়ক কলিন মুনরো, যিনি টুর্নামেন্টের দ্রুততম ৫০ রান করেন। তার অসামান্য বোলিং স্পেল তাকে ম্যান অফ দ্য ম্যাচের পুরষ্কার লাভ করতে সহায়তা এবং ভ্যাঙ্কুভার নাইটসকে ফাইনালে নিয়ে যায়। উইনিপেগ হকসের বিপক্ষে ফাইনাল ম্যাচে শোয়েব মালিকের সাথে ৫ম উইকেটের জুটিতে ৮৬ রানের এবং আন্দ্রে রাসেলের সাথে ৬ষ্ঠ উইকেটে ৫৩ রানের জুটি গড়েন। উচ্চ রান রেটের কারণে ভ্যাঙ্কুভার হকস দ্বারা নির্ধারিত ১৯২ রানের  টার্গেট তাড়া করে সফলতা পায়নি এবং সুপার ওভারে হেরে যায়।
২০১৯ সালের জুলাইয়ে তিনি ইউরো টিটোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে আমস্টারডাম নাইটসের হয়ে খেলার জন্য নির্বাচিত হন। তবে পরের মাসেই টুর্নামেন্টটি বাতিল হয়ে যায়। ২০১৯ সালের ডিসেম্বরে তিনি কাতার T10 লীগে ফ্যালকন হান্টার্সের হয়ে খেলার জন্য নির্বাচিত হন। ফ্যালকন হান্টার্স সুইফ্ট গ্যালোপারসকে ৪ উইকেটে হারিয়ে উদ্বোধনী মরসুমে চ্যাম্পিয়ন হয়। মৌসুমের পঞ্চম শীর্ষ উইকেট শিকারী হয়ে জাফর তার দলের মতোই একটি সফল টুর্নামেন্ট করেন। তার ছয়টি ডিসমিসালেই তিনি মোহাম্মদ হাফিজ এবং কামরান আকমলের গুরুত্বপূর্ণ উইকেট সংগ্রহ করতে সক্ষম হন।
২০২০ সালের জুলাইয়ে ২০২০ ক্যারিবিয়ান প্রিমিয়ার লিগের সেন্ট লুসিয়া জুকস স্কোয়াডে তার নাম দেওয়া হয়েছিল। ২০২০ সালের সেপ্টেম্বরে ২০২১ মাইনর লীগ ক্রিকেট মৌসুমের জন্য হিউস্টন হারিকেনস স্কোয়াডে তাকে যোগ করা হয়েছিল। পরে তিনি মিশিগান ক্রিকেট স্টারদের সাথে চুক্তি করেন। তিনি ৫.৭ ইকোনমি রেটসহ মিশিগান ক্রিকেটারদের পক্ষে সবচেয়ে মিতব্যয়ী বোলার ছিলেন এবং ১২ ম্যাচে ১৪ উইকেট নিতে সক্ষম হন। ২০২০ সালের জুলাই মাসে কাশ্মীর প্রিমিয়ার লিগের প্লেয়ার্স ড্রাফ্টের পরে তিনি মুজাফফরাবাদ টাইগার্সের হয়ে খেলার জন্য নির্বাচিত হন। মুজাফফরাবাদ টাইগার্স পয়েন্ট টেবিলের নীচের দিকে শেষ হওয়া সত্ত্বেও তিনি জাফর ৫ ম্যাচে ৬.২৬ ইকোনমি রেটসহ মৌসুমের ৪র্থ সবচেয়ে মিতব্যয়ী বোলার হয়ে একটি সফল অবস্থান অর্জন করেন।
আন্তর্জাতিক ক্যারিয়ার
সাদ ২০০৮ সালের ৪ জুলাই বারমুডার বিপক্ষে আন্তর্জাতিক ক্রিকেটে অভিষেক করেন। সে খেলায় তিনি সেঞ্চুরির কাছাকাছি থাকা বারমুডার অধিনায়ক আরভিং রোমাইনের উইকেটসহ ৪ উইকেট নিয়ে অভিষেকে চিত্তাকর্ষক খেলা দেখান
২০১০ সালের জানুয়ারিতে সংযুক্ত আরব আমিরাতে অনুষ্ঠিত ২০১০ আইসিসি বিশ্ব টুয়েন্টি২০ বাছাইপর্বের টুর্নামেন্টের জন্য কানাডার স্কোয়াডে তাকে মনোনীত করা হয়। টুর্নামেন্টের ৯তম ম্যাচে সংযুক্ত আরব আমিরাতের বিপক্ষে তার টি-টোয়েন্টি অভিষেক হয়।
২০১৫ সালের জুনে স্কটল্যান্ড ও আয়ারল্যান্ড কর্তমক আয়োজিত ২০১৫ আইসিসি ওয়ার্ল্ড টুয়েন্টি২০ বাছাইপর্বের টুর্নামেন্টের জন্য তাকে কানাডার স্কোয়াডে নাম দেওয়া হয়। তিনি ৫ ম্যাচে ৬.২৩ ইকোনমি রেটসহ কানাডার পক্ষে সবচেয়ে কম রান খরচকারী বোলার ছিলেন।
২০১৮ সালের জানুয়ারিতে তাকে আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য কানাডার স্কোয়াডে নাম দেওয়া হয়। ২০১৮ সালের আগস্টে উত্তর ক্যারোলিনার মরিসভিলে অনুষ্ঠিত ২০১৮-১৯ আইসিসি ওয়ার্ল্ড টুয়েন্টি২০ আমেরিকাস কোয়ালিফায়ার টুর্নামেন্টের জন্য তাকে কানাডার স্কোয়াডে রাখা হয়।
২০১৯ সালের এপ্রিলে নামিবিয়ায় অনুষ্ঠিত ২০১৯ আইসিসি ওয়ার্ল্ড ক্রিকেট লিগ ডিভিশন টু টুর্নামেন্টের জন্য কানাডার স্কোয়াডে তার নাম রাখা হয়। যদিও কানাডা ওডিআই মর্যাদা অর্জন করতে পারেনি কিন্তু ছয় ম্যাচে এগারোটি ডিসমিসালসহ কানাডার হয়ে শীর্ষস্থানীয় উইকেট শিকারী হয়ে তিনি একটি সফল টুর্নামেন্ট খেলেন। ২০১৯ সালের আগস্টে ২০১৮-১৯ আইসিসি টি-টোয়েন্টি বিশ্বকাপ আমেরিকা বাছাইপর্বের আঞ্চলিক ফাইনালের জন্য কানাডার স্কোয়াডে তার নাম দেওয়া হয়। ২০১৯ সালের ১৮ আগস্ট কেম্যান দ্বীপপুঞ্জের বিপক্ষে কানাডার হয়ে তার টি-টোয়েন্টি আন্তর্জাতিক (T20I) অভিষেক হয়। ২০১৯ সালের সেপ্টেম্বরে ২০১৯ মালয়েশিয়া ক্রিকেট বিশ্বকাপ চ্যালেঞ্জ লীগ এ টুর্নামেন্টের জন্য কানাডার স্কোয়াডে তার নাম দেওয়া হয় এবং ৫ ম্যাচে ৩.৫০ এর ইকোনমি রেটসহ কানাডার পক্ষে সবচেয়ে কম রান খরচকারী বোলার ছিলেন।
অক্টোবর 2019 সালে, সংযুক্ত আরব আমিরাতে 2019 আইসিসি টি-টোয়েন্টি বিশ্বকাপ বাছাইপর্বের টুর্নামেন্টের জন্য তাকে কানাডার স্কোয়াডে নাম দেওয়া হয়েছিল। পাঁচ ম্যাচে নয়টি ডিসমিসাল সহ তিনি টুর্নামেন্টে কানাডার হয়ে সর্বোচ্চ উইকেট শিকারী ছিলেন।
২০২১ সালের অক্টোবরে অ্যান্টিগায় অনুষ্ঠিত ২০২১ আইসিসি পুরুষদের টি-টোয়েন্টি বিশ্বকাপ আমেরিকা বাছাইপর্বের টুর্নামেন্টের জন্য কানাডার স্কোয়াডে তার নাম দেওয়া হয়। ২০২১ সালের ১৪ নভেম্বরে পানামার বিরুদ্ধে কানাডার ম্যাচে সাদ প্রথম বোলার হন, যিনি একটি টি-টোয়েন্টি ম্যাচে একটি রান না দিয়ে চার ওভার বল করেন। ২০২২ সালের ফেব্রুয়ারি মাসে ওমানে অনুষ্ঠিগ ২০২২ সালের ICC পুরুষদের T20 বিশ্বকাপ গ্লোবাল কোয়ালিফায়ার এ টুর্নামেন্টের জন্য কানাডার স্কোয়াডে তার নাম দেওয়া হয়।
২০২২ সালের জুলাইয়ে নেপালের কানাডা সফরে কানাডার স্কোয়াডের অধিনায়ক হিসাবে তাকে নিযুক্ত করা হয়। সফরে দুটি একদিনের ম্যাচ নির্ধারিত ছিল। কিন্তু লাগাতার বৃষ্টিতে প্রথম ম্যাচটি সম্পূর্ণ ভেস্তে যায়, তবে দ্বিতীয় ম্যাচে কানাডা নেপালের বিপক্ষে ৮৩ রানে জয়লাভ করে। ২০২২ সালের জুলাই মাসে ২০২২ কানাডা ক্রিকেট বিশ্বকাপ চ্যালেঞ্জ লীগে টুর্নামেন্টের জন্য কানাডার স্কোয়াডে তার নাম দেওয়া হয়। টুর্নামেন্টের ষষ্ঠ ম্যাচে তিনি মালয়েশিয়ার বিপক্ষে তিনি লিস্ট এ ক্রিকেটে তার প্রথম পাঁচ উইকেট শিকার করেন। ২০২২ সালের অক্টোবরে তাকে ২০২২ সালের মালয়েশিয়া ক্রিকেট বিশ্বকাপ চ্যালেঞ্জ লীগে টুর্নামেন্টের জন্য তাকে কানাডার স্কোয়াডের অধিনায়ক হিসাবে মনোনীত করা হয়।
রাইগাঁ ইউনিয়ন
রাইগাঁ ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৭৬।
ইতিহাস
রাইগাঁ ইউনিয়নের পূর্ব নাম যেভাবে হয়- নওগাঁ জেলার মহাদেবপুর উপজেলার সুপ্রাচীন ঐতিহ্যমণ্ডিত দুবলহাটী হিন্দু জমিদার মাতার নাম অনুসরন করে মাতা - জী হাট নামকরণ করা হয়। যা পরবর্তীতে মাতাজী হাট নামে পরিচিত। কানচকুড়ি নামক স্থানে হিন্দু সম্প্রদায়ের একটি দর্শনীয় স্থান রহিয়াছে। সেখানে একটি জলাশয় রহিয়াছে। জলাশয়ে প্রচুর কানচ মাছ রহিয়াছে বহু দূরদূরান্ত থেকে মনোবাসনা পূরণের জন্য মানত করতে বহু লোকজন সেখানে আসে এবং এখানে একজন আল্লাহর ওলীর মাজার (কবর) আছে, যা স্থানীয় ভাবে সাবুদ বাবার মাজার নামে খ্যাত। এখানে প্রতি বছর বাংলা পহেলা বৈশাখ মাসের প্রথম সপ্তাহের শুক্রবার দিন পবিত্র ওরশ মোবারক অনুষ্ঠিত হয় যা বহু বছর যাবৎ উদযাপিত হয়ে আসছে। অনেকের মনোবাসনা পূর্ন হয় বলে প্রচলিত আছে।
ভৌগোলিক অবস্থান ও আয়তন
মহাদেবপুর উপজেলা সদর হতে উত্তর-পূর্ব দিকে অবস্থিত এ ইউনিয়নের মোট আয়তন ১০২৮৭ একর বা ৪১.৬৪ বর্গকিলোমিটার। এর উত্তরে পত্নীতলা উপজেলা, পূর্বে বদলগাছি উপজেলা, দক্ষিণে চেরাগপুর ও মহাদেবিপুর সদর ইউনিয়ন এবং পশ্চিমে এনায়েতপুর ইউনিয়ন।
প্রশাসনিক এলাকা
রাইগাঁ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
জনসংখ্যা
২০১১ সালের আদমশুমারি অনুযায়ী রাইগাঁ ইউনিয়নের মোট জনসংখ্যা ছিল ৩১৩২৯ জন, যারা ৭৮২৪ টি পরিবারে বসবাস করে, যার মধ্যে পুরুষ হল ১৫৮৯১ জন এবং নারী হল ১৫৪৩৮ জন। গ্রামভিত্তিক লোকসংখ্যা (আদমশুমারি ২০১১ অনুযায়ী) হল — ক্র. নং.,গ্রামের নাম,লোকসংখ্যা যথাক্রমে ০১. রাইগাঁ - ২৮১৪ জন; ০২. দাউল - ৪১৪ জন; ০৩. আতুড়া - ১৪৪৬ জন; ০৪. ভবানীনগর - ৩৮২ জন; ০৫. বিড়মগ্রাম -               ৯০৭ জন; ০৬. বেত বিড়মগ্রাম - ১০০ জন; ০৭. দোজাটিয়া	- ১৬০ জন; ০৮. খলিশাকুড়ি - ৮২৬ জন; ০৯. মইজোড়া - ৪৯১ জন; ১০. কালনা - ৫৯৬ জন; ১১. কাটাবাড়ী - ৮২৯ জন; ১২. ছিলিমপুর - ৩৯২ জন; ১৩. নাউরাইল - ৭৬৩ জন; ১৪. শিয়ালী - ৮২৮ জন;১৫. আঠারজানি - ১০০ জন; ১৬. বেতবহুতী - ৬৫৯ জন; ১৭. নারায়নপুর - ৮১৬ জন; ১৮. কৃষ্ণপুর - ১৬৬৬ জন; ১৯.শহরাই - ২৩৭৯ জন; ২০. কুড়াইল - ১৬৭১ জন; ২১. আব্দুল্লাপুর - ২০১ জন; ২২. ঘোংড়া - ১০৪১ জন; ২৩. আলতাদিঘী - ৫৮৫ জন; ২৪. শালিজান - ১১৯২ জন; ২৫. বেলট - ১১৫০ জন; ২৬. হরিপুর - ১৩৭১ জন; ২৭. মহেষপুর - ৬৬৫ জন; ২৮. নৈখট্টি - ৭৩০ জন; ২৯. কুশুমশহর - ৪২২ জন; ৩০. কুড়ারীপারা - ৩৬৭ জন; ৩১. শেরপুর - ২০০ জন; ৩২. রঘুনাথপুর - ৫৯৮ জন; ৩৩. রহট্টা - ৮৯৮ জন; ৩৪.কুন্দনা - ১৯৯৩ জন; ৩৫. ফতেপুর - ৯৬৯ জন।
শিক্ষা ও সংস্কৃতি
রাইগাঁ ইউনিয়নের গড় সাক্ষরতা হার ৪৬.৪%। তার মধ্যে নারী শিক্ষার হার ৪৪.৩% এবং পুরুষ শিক্ষার হার ৪৮.৮%। এখানকার গুরুত্বপূর্ণ শিক্ষা প্রতিষ্ঠানের সংখ্যাঃ- (ক) ১ টি ডিগ্রী কলেজ ও ১টি কারিগরী কলেজ (খ) উচ্চ বিদ্যালয় ০৩ টি                                                                                                                             (গ)নিম্ন মাঃ বিঃ ০১ টি (ঘ) সঃপ্রঃবিঃ ০৯ টি (ঙ) বেঃসঃপ্রাঃবিঃ ০৭ টি (চ) দাখিল মাদ্রাসা ০৩ টি।
অর্থনীতি ও যোগাযোগ
রাইগাঁ ইউনিয়নের অর্থনীতি মূলত কৃষি নির্ভর।
★ যোগাযোগ ব্যবস্থাঃ- নওগাঁ হইতে ইউ,পি কার্যালয় ২৬ কিঃ মিঃ দূরত্ব (বাস যোগাযোগ)                           মহাদেবপুর হইতে ইউ,পি কার্যালয়  ১৭ কিঃ মিঃ দূরত্ব (ভ্যান,রিক্সাএবং টেম্পু                            যোগাযোগের একমাত্র মাধ্যম)
★ হাট বাজারের সংখ্যাঃ- ০১ টি (মাতাজী হাট অতি প্রাচীন এবং ঐতিহ্যবাহী এখানে দূরদূরান্ত থেকে লোকজন ব্যবসা বাণিজ্য করতে আসেন। বুধবার ও শনিবার হাট বার।
শচীন্দ্রনাথ বন্দ্যোপাধ্যায়
শচীন্দ্রনাথ বন্দ্যোপাধ্যায় (Shachindranath Bandyopadhyay)( জন্ম-৬ সেপ্টেম্বর, ১৯২০ - মৃত্যু - ২৬ মে, ১৯৯৯) একজন কবি, কথা-সাহিত্যিক ও নাট্যকার ।
জন্ম ও প্রারম্ভিক জীবন
শচীন্দ্রনাথ বন্দ্যোপাধ্যায়ের জন্ম ১৯২০ খ্রিস্টাব্দের ৬ ই সেপ্টেম্বর কলকাতার কালীঘাটের ১০/১০ নেপাল ভট্টাচার্য স্ট্রিটের মামার বাডিতে। পিতা সতীশচন্দ্র বন্দ্যোপাধ্যায় ও মাতা সুরুচি দেবী। তার শৈশবের বছর সাতেক  কাটে মামার বাড়িতেই। ছোট বেলায় দুরন্ত ছিলেন, লেখাপড়ায় মন ছিল না। তাই দাদামশাই তাঁকে শান্তিনিকেতনে পাঠিয়ে দেন। কিন্তু বছর ঘুরতেই দাদু ফিরিয়ে আনলেন। ১৯৩৪ খ্রিস্টাব্দে চলে গেলেন পৈতৃক বাড়ি, অবিভক্ত বাংলার তথা  অধুনা বাংলাদেশের নড়াইলে। ভর্তি হলেন সেখানকার ভিক্টোরিয়া কলেজিয়েট স্কুলে । প্রসঙ্গত এখানে তার জ্যাঠামশাই প্রাবন্ধিক ও ইতিহাসবিদ রমেশচন্দ্র বন্দ্যোপাধ্যায়ের সরাসরি প্রভাব লেখাপড়ার মধ্যে এসেছিল। ১৯৩৮ খ্রিস্টাব্দে ম্যাট্রিকুলেশনে প্রথম বিভাগে উত্তীর্ণ হয়ে চলে আসেন কলকাতায়। ভর্তি হলেন আশুতোষ কলেজে। সেখানে পড়াকালীনই তার ‘জানি জানি আজ আমারে পড়ে না মনে’ লেখা তার লেখা গান, মুগ্ধ করেছিল বিদ্রোহী কবি  কাজি নজরুল ইসলামকে।
আশুতোষ কলেজ থেকে আই.এ. ও পরে বি.এ.পাশ করেন। ইঞ্জিনিয়ারিং এ ডিপ্লোমা কোর্স সম্পন্ন করেন। আর্থিক অনটনের কারণে ইন্ডিয়ান কপার কর্পোরেশনে ইনস্পেক্টরের চাকরি নিয়ে চলে যান ঘাটশিলা। সেখানে তিনি বিভূতিভূষণ বন্দ্যোপাধ্যায়ের সংস্পর্শে আসেন । তার উৎসাহে, প্রেরণায় সেখানকার পরিবেশ তার কলমে এসেছে। এখানে থাকতে বিভূতিভূষণের ভাগ্নি উমা দেবীর সঙ্গে বিবাহ হয়। ১৯৪৫-এ ‘এম এল ব্যানার্জি অ্যান্ড সন্স’ নামে এক জাহাজ কোম্পানির ব্রাঞ্চ ম্যানেজার হিসেবে ওয়ালটেয়র চলে যান এবং তার এই যাত্রাও বাংলা সাহিত্যে তৈরি করল নতুন পথ। প্রথম সাগরের হাওয়া এসে লাগল তার সৃষ্ট বাংলা গল্পে। এরপর তিনি পশ্চিমবঙ্গ রাজ্য সরকারের তথ্য ও সংস্কৃতি বিভাগে দীর্ঘদিন কর্মরত ছিলেন। উপ-অধিকর্তা হিসাবে ১৯৮১ খ্রিস্টাব্দে অবসর গ্রহণ করেন। এছাড়া ১৯৫৫ খ্রিস্টাব্দ হতে ১৯৬৭ খ্রিস্টাব্দ পর্যন্ত তিনি পশ্চিমবঙ্গ সরকারের লোকরঞ্জন শাখার  নাট্য পরিচালক হিসাবেও কাজ করেছেন।
সাহিত্যকর্ম
১৯৩৭ খ্রিস্টাব্দে যখন শচীন্দ্রনাথ সতেরো বৎসরের কিশোর, তার প্রথম গল্প ‘বুভুক্ষা’  প্রকাশিত হয় 'মানসী' পত্রিকা আয়োজিত এক প্রতিযোগিতায় । কথাশিল্পী শরৎচন্দ্র চট্টোপাধ্যায় সেই প্রতিযোগিতার বিচারক ছিলেন । গল্পটি পড়ে তিনি এমন মুগ্ধ হন যে, পকেট থেকে নিজের কলমটি বের করে তার হাতে তুলে দেওয়ার সময় বলেছিলেন -
শরৎচন্দ্রের সেকথা রেখেছেন বলা চলে। বিভিন্ন পত্র পত্রিকায় গল্প প্রবন্ধ ও নাটক প্রতিযোগিতায় অংশ নিয়ে পুরস্কৃত হয়েছেন। উমানন্দ ভৈরব, উমা দেবী, শিবানী দেবী, শান্তি ভট্টাচার্য প্রভৃতি ছদ্মনামে বিভিন্ন পত্র পত্রিকায় রচনা লিখেছেন । পরবর্তীতে কর্মক্ষেত্রে যেখানেই গেছেন সেই পরিবেশের সেখানের মানুষের কথা তুলে ধরেছেন তার বিভিন্ন সময়ে লেখার মধ্য দিয়ে । বাংলা সাহিত্যের পাঠকদের কাছে সেগুলি অমূল্য রত্ন সম্পদ। জাহাজে চাকরির দৌলতে মানুষের যে বিচিত্র জীবনকথার উপাদান তিনি পেয়েছিলেন তাই নিয়ে লিখেছিলেন 'সিন্দুর টিপ', 'ডোডো পাখির নিজের দেশ' প্রভৃতি বহু উপন্যাস ও গল্প। ১৯৪১ খ্রিস্টাব্দে তিনি লেখেন প্রথম নাটক ‘উত্তরাধিকার’। সে বছরই কলকাতার বালিগঞ্জ শিল্পী সঙ্ঘের উদ্যোগে তা মঞ্চস্থও হয়।১৯৪৪-৪৫ খ্রিস্টাব্দে লেখেন প্রথম উপন্যাস ‘এ জন্মের ইতিহাস’। সরোজকুমার রায়চৌধুরী সম্পাদিত ‘বর্তমান’ পত্রিকায় ১৯৪৯ সালে তা ধারাবাহিক ভাবে প্রকাশিত হয়েছিল। দেবদাসীদের কাহিনী অবলম্বনে রচিত উপন্যাস 'জনপদবধূ' এবং এটি দীর্ঘ কাল মঞ্চস্থ হয়েছে কলকাতার বিশ্বরূপা, স্টার বা রঙমহলে। ‘এই তীর্থ’ উপন্যাস থেকে হয়েছে ‘জীবন সংগীত’ চলচ্চিত্র।  ছোটদের জন্য লিখেছেন ‘মার্কো’, ‘মেমোরিয়ালের পরী’, ‘বিভূতিভূষণের মৃত্যু’, ‘চন্দ্রলোক থেকে আসছি’ -র মতো গল্প, ‘ক্রৌঞ্চদ্বীপের ফকির’ উপন্যাস। তার অন্যান্য উল্লেখযোগ্য গ্রন্থগুলি হল -
সম্মাননা
১৮৮৮ খ্রিস্টাব্দে পশ্চিমবঙ্গ রাজ্য সরকার শচীন্দ্রনাথ বন্দ্যোপাধ্যায়কে'বন্দরে বন্দরে’ উপন্যাসের জন্য বঙ্কিম পুরস্কারে সম্মানিত করে ।
ধিনচাঁক টিভি
ধিনচাঁক টেলিভিশন হিন্দি ভাষার ২৪x৭ ঘণ্টার একটি চলচ্চিত্র চ্যানেল। এটির মালিক গোল্ডমাইনস টেলিফিল্মস প্রাইভেট লিমিটেড। ধিনচাঁক তাদের নিজেদের দ্বারা হিন্দিতে ডাবকৃত দক্ষিণ ভারতীয় চলচ্চিত্র সম্প্রচার করে।
রোদ্রিগো এর্নান্দেস কাসকান্তে
রোদ্রিগো এর্নান্দেস কাসকান্তে (, Rodri; জন্ম: ২২ জুন ১৯৯৬; রোদ্রি নামে সুপরিচিত) হলেন মাদ্রিদে জন্মগ্রহণকারী একজন স্পেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগে ম্যানচেস্টার সিটি এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৬–০৭ মৌসুমে, স্পেনীয় ফুটবল ক্লাব রায়ো মাহাদাওন্দার যুব পর্যায়ের হয়ে খেলার মাধ্যমে রোদ্রি ফুটবল জগতে প্রবেশ করেন; অতঃপর তিনি আতলেতিকো মাদ্রিদ এবং ভিয়ারিয়ালের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৫–১৬ মৌসুমে, প্রথমে ভিয়ারিয়াল বি-এর হয়ে এবং পরবর্তীতে ভিয়ারিয়ালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, ভিয়ারিয়ালের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ৬৩ ম্যাচে ১টি গোল করেছেন। পরবর্তীতে তিনি আতলেতিকো মাদ্রিদের হয়ে খেলেছেন। ২০১৯–২০ মৌসুমে, তিনি ৭০ মিলিয়ন ইউরোর বিনিময়ে আতলেতিকো মাদ্রিদ হতে ইংরেজ ফুটবল ক্লাব ম্যানচেস্টার সিটিতে যোগদান করেছেন।
দলগতভাবে, ঘরোয়া ফুটবলে, রোদ্রি এপর্যন্ত ৩টি শিরোপা জয়লাভ করেছেন, যার ১টি আতলেতিকো মাদ্রিদের হয়ে এবং ২টি ম্যানচেস্টার সিটির হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৫ উয়েফা ইউরোপীয় অনূর্ধ্ব-১৯ চ্যাম্পিয়নশিপ।
ইভোল্যুশনারী এনথ্রোপলজি (সাময়িকী)
ইভুলেশনারী এনথ্রোপলজি (Evolutionary Anthropology) হচ্ছে নৃতত্বের উপর রিভিউ সাময়িকী। এটি এর সাথে সামঞ্জস্যপুর্ণ নতুন বইয়ের রিভিউ করা, সম্পাদকের কাছে চিঠি প্রকাশ, শ্রেণিকক্ষে বিবর্তনীয় নৃতত্ববিজ্ঞান শিক্ষা দেওয়ার জন্য প্রয়োজনীয় উপকরণ কেমন হওয়া উচিত, এসব নিয়েও কাজ করে।
ইমরান আলী (ক্রিকেটার)
ইমরান আলী (জন্ম: ৩ জানুয়ারী ১৯৯৪) একজন বাংলাদেশী ক্রিকেটার। ১৩ ফেব্রুয়ারি ২০১৪ সালে তিনি ২০১৩-১৪ জাতীয় ক্রিকেট লিগে সিলেট বিভাগ ক্রিকেট দলের হয়ে প্রথম শ্রেণির ক্রিকেটে আত্মপ্রকাশ করেছিলেন। ৩০ এপ্রিল ২০১৭ সালে তিনি ২০১৬-২০১৭ ঢাকা বিভাগ প্রিমিয়ার ক্রিকেট লিগে পার্টেক্স স্পোর্টিং ক্লাবের হয়ে লিস্ট এ ক্রিকেট তালিকায় নাম লেখান। এর ৬ দিন পর দ্বিতীয় ম্যাচে তিনি পাঁচ উইকেটের শিকার করেন।
হীরের আংটি
হীরের আংটি ঋতুপর্ণ ঘোষ পরিচালিত ১৯৯২ সালের একটি বাংলা চলচ্চিত্র, যার মূল চরিত্রে অভিনয় করেছেন মুনমুন সেন এবং বসন্ত চৌধুরী।
কাহিনী
এই চলচ্চিত্রটি শীর্ষেন্দু মুখোপাধ্যায় রচিত একই নামের উপন্যাস অবলম্বনে চিত্রায়িত।
লোহা (মহারাষ্ট্র)
লোহা (মহারাষ্ট্র) (Loha) ভারতের মহারাষ্ট্র রাজ্যের নান্দেদ জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে লোহা (মহারাষ্ট্র) শহরের জনসংখ্যা হল ২০,১৩৫ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে লোহা (মহারাষ্ট্র) এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
কাট্রু ভেলিইয়াড়াই
কাট্রু ভেলিইয়াড়াই (காற்று வெளியிடை) হচ্ছে ২০১৭ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন মণি রত্নম, মণি তার মাদ্রাজ টকিজ প্রযোজনা প্রতিষ্ঠান দ্বারা এই চলচ্চিত্রটি প্রযোজিত করেছিলেন। চলচ্চিত্রটির সঙ্গীত পরিচালক ছিলেন এ আর রহমান, রবি বর্মণ ছিলেন চিত্রগ্রাহক এবং এ শ্রীকর প্রসাদ ছিলেন সম্পাদক। চলচ্চিত্রটির নায়ক-নায়িকা ছিলেন কার্তিক শিবকুমার এবং অদিতি রাও হায়দারী, এছাড়াও গুরুত্বপূর্ণ ভূমিকায় ছিলেন ললিতা, রুক্মিণী বিজয়কুমার, দিল্লি গণেশ এবং আরজে বালাজি।
চলচ্চিত্রটি তেলুগু ভাষায় অনুবাদ করে 'চেলিয়া' নামে মুক্তি দেওয়া হয়েছিলো।
চলচ্চিত্রটির মুখ্য চিত্রগ্রহণ শুরু হয় ২০১৬ সালের জুলাই মাসে, আর শুটিং হয় উটি, হায়দ্রাবাদ, লাদাখ, চেন্নাই এবং বেলগ্রেডে। চলচ্চিত্রটি ৬৫তম জাতীয় চলচ্চিত্র পুরস্কার জিতেছিলো দুটি বিষয়শ্রেণীতে, একটি এ আর রহমান সেরা সঙ্গীতকার হিসেবে এবং অন্যটি শাশা তিরুপতি সেরা নারী গায়ক হিসেবে।
কাহিনীসারাংশ
ভারতীয় বিমান বাহিনীর বৈমানিক স্কোয়াড্রন লিডার বরুণ চক্রপানি এক সেনা ব্রিগেডিয়ারের মেয়ের সঙ্গে প্রেম করে কিন্তু মেয়েটা তাকে ভালোবাসেনা, একদিন এক গাড়ি ভ্রমণে মেয়েটি ইচ্ছে করেই বরুণকে দূর্ঘটনায় ফেলে দেয়। একটি অসামরিক হাসপাতালে বরুণকে লীলা নামের এক তরুণী চিকিৎসক সেবা করে এবং ধীরে ধীরে বন্ধুত্ব থেকে বরুণ লীলাকে ভালোবেসে ফেলে। আগেই বরুণ ব্রিগেডিয়ারের মেয়ের সঙ্গে সম্পর্কচ্ছেদ করেছে এবং হঠাৎ একদিন বরুণের বিমান অনুশীলন পাকিস্তানের আকাশসীমায় ঢুকে গেলে বরুণ পাকিস্তানে আটকা পড়ে যদিও তাড়াতাড়ি ছাড়াও পায় আর ছাড়া পেয়েই সে লীলার সঙ্গে দৈহিক মিলন করে, এভাবে হঠাৎ কার্গিল যুদ্ধ শুরু হয় এবং বরুণের যুদ্ধবিমান পাকিস্তান সেনাবাহিনী দ্বারা ভূপাতিত হয়, আর বরুণ যুদ্ধবন্দী হিসেবে আটক থাকে প্রায় এক বছর, এবং সে এসে দেখে যে লীলা একটি কন্যার জন্ম দিয়েছে। এরপর লীলাকে বিয়ে করে বরুণ এবং তারা বিমান বাহিনীর কর্মকর্তাদের আবাসিক স্থলে বাস করা শুরু করে।
যশয়ান্তিবেন জমনাদাস
যশবন্তিবেন জামনাদাস পোপত হলেন একজন ভারতীয় ব্যবসায়ী এবং নারী কর্মীদের সমবায় সংস্থা শ্রী মহিলাগৃহ উদ্যোগ লিজ্জত পাঁপড়ের অন্যতম প্রতিষ্ঠাতা। ২০২১ সালের ২৬ জানুয়ারিতে ভারত সরকার বাণিজ্য ও শিল্প বিভাগে তাকে ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করেছে।
জীবনীক্রম
২০২১ সাল পর্যন্ত তার বয়স ৯১ বছর বলে জানা গেছে। তিনি ৭ জন প্রতিষ্ঠাতার মধ্যে একজন যারা ১৯৫৯ সালে একটি পারিবারিক উদ্যোগ হিসাবে জনপ্রিয় 'লিজ্জত পাঁপড়' প্রযোজনাকারী সংস্থাটি প্রতিষ্ঠা করেছিলেন। তিনি inr 80 মূলধন দিয়ে সংস্থাটি শুরু করেছিলেন এবং বর্তমানে তা inr 10000000000তে দাঁড়িয়েছে। তাঁর সংস্থা প্রায় ৪৪,০০০ নারীকে নিয়োগ করেছে।
জো স্পেন্স
জো স্পেন্স (ডিসেম্বর ১৫, ১৮৯৮ - ডিসেম্বর ৩১ ১৯৬৬) ছিলেন একজন ইংরেজ ফুটবলার। ১৯১৯ সালে তিনি ম্যানচেস্টার ইউনাইটেড ক্লাবে যোগ দেন। ১৯১৯ সালের ৩০ আগস্ট ডার্বি কাউন্টির বিপক্ষে তার অভিষেক ঘটে। বর্তমানে তিনি ৫১০ ম্যাচ খেলে ম্যানচেস্টার ইউনাইটেডের পক্ষে সবচেয়ে বেশি খেলা ফুটবলারদের তালিকায় ৯ম এবং ১৬৮ গোল করে সর্বোচ্চ গোলদাতার তালিকায় ৬ষ্ঠ অবস্থানে রয়েছেন। ১৯৩৩ সালে তিনি ক্লাব ছেড়ে দেন। তিনি ফুটবলের কিংবদন্তিতুল্য শন স্পেন্সের চাচা।
যুদ্ধকালীন সময়ে খেলা সেরা তারকা ফুটবলারদের তালিকায় জো স্পেন্স ছিলেন অন্যতম। তার ১৪ বছরের ফুটবল ক্যারিয়ারে দর্শকদের কাছে জোর কাছে বল দাও সংলাপটি সুপরিচিত হয়েছিল। তিনি মূলত একজন উইঙ্গার হিসেবে খেলেছেন।
ম্যানচেস্টার ইউনাইটেডে তার গুরুত্বের কারণে তাকে স্থানীয়ভাবে "মি. সকার" বলে ডাকা হত।
কুশ্তি একঠোঁটা
কুশ্তি একঠোঁটা (বৈজ্ঞানিক নাম: Dermogenys siamensis) (ইংরেজি: Wrestling halfbeak) হচ্ছে Hemiramphidae পরিবারের Dermogenys গণের একটি স্বাদুপানির মাছ।
বর্ণনা
স্ত্রীমাছ পুরুষ মাছের তুলনায় লম্বা হয়। এদের দেহ জলপাই বাদামী বা বাদামী-ধূসর বর্ণের হয়। দেহের পাশের অংশ মােটামুটি লাল ও পেট ফ্যাকাসে সাদার ন্যায়, ম্যান্ডিবলের শীর্ষ লাল।
বিস্তৃতি
এই মাছ এশিয়ার বাংলাদেশ ও ভারত পর্যন্ত বিস্তৃত।
স্বাভাব এবং আবাসস্থল
কুশ্তি একঠোঁটা মাছ জলাশয়ের উপরের অংশে ভেসে বেড়ায়। মােহনায় বসবাস করে। এরা ডিমও পাড়ে, আবার সরাসরি বাচ্চাও প্রসব করে। মা-মাছ ডিমকে নিজের মুখের মধ্যে প্রায় এক মাস বহন করতে পারে এবং মুখেই তরুণ মাছের জন্ম হয়। অর্ধঠোটা এই মাছ পােকামাকড় এবং পানির উপরিভাগে ভেসে বেড়ানাে অন্যান্য খাবার খায়। এদেরকে স্বাদুপানি বা ঈষৎ লােনাপানির ছােট বড় নদী, খাল, ড্রেন, পুকুর এবং হ্রদের উপরিভাগ দিয়ে সাঁতরাতে দেখা যায়।
অর্থনৈতিক গুরুত্ব
ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়। কুশ্তি একঠোঁটার আকৃতিতে এতই ছােট যে, মানুষের খাদ্য হিসেবে গন্য হয় না। তবে এরা মশার লার্ভা খেয়ে মানুষের উপকারই করে থাকে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন বিপন্ন প্রজাতির মাছ হিসাবে চিহ্নিত। বাংলাদেশে এই মাছের উপর গবেষণা হয়নি।
টেস্ট ক্রিকেটে ত্রি-শতকের তালিকা
thumb|right|অস্ট্রেলিয়ার [[ডোনাল্ড ব্র্যাডম্যান ৪ জন ব্যাটসম্যানের একজন যিনি টেস্টে একাধিক ত্রি-শতকের অধিকারী; অপর ৩ জন হলেন ওয়েস্ট ইন্ডিজের ব্রায়ান লারা এবং ক্রিস গেইল ও ভারতের বীরেন্দ্র শেওয়াগ।]]
টেস্টখেলুড়ে ১০টি দেশের মধ্য থেকে <abbr title="সর্বদাই হালনাগাদ করা প্রয়োজন">ফেব্রুয়ারি, ২০১৮ সাল পর্যন্ত ৮টি দেশের ২৬ জন ব্যাটসম্যান ৩০টি ত্রি-শতক হাঁকিয়েছেন। কিন্তু, বাংলাদেশ এবং জিম্বাবুয়ে দলের পক্ষে কেউ এই সম্মান এখনও অর্জন করতে পারেননি।
টেস্টে প্রথম ত্রি-শতক করেন ইংল্যান্ডের অ্যান্ডি স্যান্ডহাম, ১৯৩০ সালে ওয়েস্ট ইন্ডিজের বিরুদ্ধে।
ওয়েস্ট ইন্ডিজের ব্রায়ান লারা এবং ক্রিস গেইল, অস্ট্রেলিয়ার ডোনাল্ড ব্র্যাডম্যান ও ভারতের বীরেন্দ্র শেওয়াগ টেস্টে একাধিক ত্রি-শতকের অধিকারী।
পরীক্ষামূলক পদার্থবিজ্ঞান
পরীক্ষণমূলক পদার্থবিজ্ঞান বা পরীক্ষণ পদার্থবিজ্ঞান হল পদার্থবিজ্ঞানের প্রধান একটি ধারা ।  পদার্থবিজ্ঞানের তত্ত্বনির্দেশিত কোন ভৌত ধর্ম বিভিন্ন যন্ত্রপাতি ব্যবহার করে পর্যবেক্ষণ করার পদ্ধতি আলোচনা করা এখানকার কাজ । মহাকর্ষ ধ্রুবক নির্ণয়ের জন্য করা ’ক্যাভেন্ডিশের পরীক্ষণ’ এর মত মোটামুটি সরল পরীক্ষণ থেকে শুরু করে,  বৃহৎ হ্যাড্রন সংঘর্ষক এর মত জটিল পরীক্ষণ-ব্যবস্থা সহ নানান পদ্ধতি-প্রণালী পরীক্ষণ পদার্থবিজ্ঞানের আলোচ্য বিষয় ।
আলোকপাত
পদার্থবিজ্ঞানের প্রায় সব শাখারই, যেমন কঠিন অবস্থার পদার্থবিজ্ঞান, কণা পদার্থবিজ্ঞান, মহাকাশ পদার্থবিজ্ঞান ইত্যাদির জ্ঞানার্জন-গবেষণার দুইটি প্রধান দিক রয়েছে, তাত্ত্বিক আর পরীক্ষামূলক । পরীক্ষামূলক শাখাটি উপাত্ত সংগ্রহ, উপাত্ত সংগ্রহের প্রণালী এবং পরীক্ষাগারে পরীক্ষণ এর মাধ্যমে প্রাপ্ত ফলাফলের বিস্তারিত ব্যাখ্যা করে। তাত্ত্বিক পদার্থবিজ্ঞানের সাথে পরীক্ষণ পদার্থবিজ্ঞানের পার্থক্য হল এই যে, তাত্ত্বিকরা ঘটনাবলী সম্পর্কে ভবিষ্যতবাণী করে থাকেন কিংবা ঘটনার গাণিতিক ব্যাখ্যা দেওয়ার চেষ্টা করেন, যেখানে পরীক্ষণ পদার্থবিদরা তাত্ত্বিকের তত্ত্ব বা ব্যাখ্যার সত্যতা পরীক্ষার মাধ্যমে মিলিয়ে দেখেন।
পরীক্ষণবিদ ও তাত্ত্বিকের কাজের ধারা ভিন্ন হলেও দু'জনের উদ্দেশ্য অভিন্ন—প্রকৃতিকে বোঝা। অহরহ মিথস্ক্রিয়ার মাধ্যমে তারা এ উদ্দেশ্য সাধন করেন। পরীক্ষণ পদার্থবিদ প্রকৃতি-বিশ্ব বিষয়ে উপাত্ত সংগ্রহ করেন, যেগুলো প্রয়োজন অনুসারে বিশ্লেষণ করা যেতে পারে। তাত্ত্বিক পদার্থবিদ সংগৃহীত উপাত্তের ব্যাখ্যা দিয়ে থাকেন; কীভাবে বেহতর উপাত্ত সংগ্রহ করা যেতে পারে, পরীক্ষণ কীভাবে সম্পন্ন করা যেতে পারে সে বিষয়ে আলোকপাত করেন।
ইতিহাস
আধুনিক ইউরোপের প্রস্তুতি প্রাক্কালে, বিজ্ঞান বিপ্লবের সময়ে, গ্যালিলিও, হাইগেন্স, কেপলার, প্যাসকেল, নিউটন প্রমুখ বিজ্ঞানীরা বিজ্ঞানের স্বতন্ত্র একটি ক্ষেত্র হিসেবে পরীক্ষামূলক পদার্থবিজ্ঞান এর প্রতিষ্ঠা করেন। সতের শতকের প্রারম্ভে গ্যালিলিও বলবিজ্ঞানের বেশ কিছু তত্ত্বের সত্যতা নিরূপণের লক্ষ্যে বহু সংখ্যক পরীক্ষা-নিরীক্ষা করেন। অধুনা তার কর্মপদ্ধতি "বৈজ্ঞানিক কর্মপদ্ধতি" তথা বিজ্ঞানীর কাজের ধারা নামে সুপরিচিত। তিনি পরীক্ষণের মাধ্যমে বস্তুর জড়তার তত্ত্ব প্রমাণ করেন, যা পরে নিউটনের প্রথম গতিসূত্র নামে পরিচিত হয়।
হাইগেন্স একটি খালে চলমান নৌকার গতি পর্যবেক্ষণ করে ভরবেগের সংরক্ষণ সূত্রের ব্যাখ্যা দেন।
১৬৮৭ সালে নিউটনের "ফিলোসফিয়া ন্যাচারালিস প্রিন্সিপিয়া ম্যাথামেটিকা" প্রকাশ পরীক্ষামূলক পদার্থবিজ্ঞানের ইতিহাসে মাহেন্দ্রক্ষণ। এ গ্রন্থে নিউটন তার বিখ্যাত " গতিসূত্র" ও "মহাকর্ষ সূত্র" উপস্থাপন-ব্যাখ্যা করেন। দু'টি সূত্রই পরীক্ষণসিদ্ধ হয়।
বয়েল, ইয়ং প্রমুখ বিজ্ঞানীরা সতের শতাব্দীর শেষ ভাগ থেকে তাপগতিবিদ্যা তত্ত্বের প্রভূত উন্নতি ঘটান। ১৭৩৩ সালে বার্নলি তাপগতিবিদ্যার ব্যাখ্যায় বলবিজ্ঞান প্রয়োগ করতে গিয়ে ব্যবহার করেন পরিসংখ্যান; সৃষ্টি হয় পরিসংখ্যান বলবিজ্ঞান। টমসন ১৭৯৮ সালে যান্ত্রিক শক্তির তাপশক্তিতে রুপান্তর প্রত্যক্ষ করেন। প্রেসকট জুল ১৮৪৭ সালে যান্ত্রিক শক্তির অনুরুপ তাপশক্তির ক্ষেত্রেও শক্তির সংরক্ষণ সূত্র প্রদান করেন।
চিরায়ত বলবিজ্ঞান ও তাপগতিবিদ্যার পাশাপাশি তড়িৎ ও তার প্রকৃতি বোঝার চেষ্টায় উদ্ভব হয় তড়িৎ-চুম্বকত্ব এর।
পরীক্ষণ প্রণালী
পরীক্ষণ পদার্থবিদরা দু'টি প্রধান ধরনের পরীক্ষা করে থাকেন--বহিঃনিয়ন্ত্রিত ও প্রাকৃতিক। নিয়ন্ত্রিত পরীক্ষা করা হয়ে থাকে গবেষণাগারে; যেখানে প্রয়োজন অনুযায়ী পর্যবেক্ষণাধীন পরীক্ষা পরিবেশ নিয়ন্ত্রণ করা সম্ভবপর হয়। প্রাকৃতিক পরীক্ষণের উদাহরণ হল, মহাকাশ পর্যবেক্ষণ যেখানে পরীক্ষণবস্তুর উপর কার্যত পরীক্ষক-বিজ্ঞানীর নিয়ন্ত্রণ থাকে না।
চলমান গুরুত্বপূর্ণ পরীক্ষাদি
বর্তমান সময়ের সবচেয়ে বিখ্যাত দু'টি পরীক্ষণ কেন্দ্র হল, বৃহৎ হ্যাড্রন সংঘর্ষক ও লাইগো । হাবল মহাকাশ দূরবীক্ষণের উত্তরসূরি জেমস ওয়েব মহাকাশ দূরবীক্ষণ যন্ত্র নির্মাণ করা হচ্ছে, বিভিন্ন সক্ষমতার কণা ত্বারক যন্ত্র পৃথিবীর বিভিন্ন স্থানে পরীক্ষণ পদার্থবিদরা ব্যবহার করে চলছেন।
পরীক্ষণ-পদার্থবিদদের নামের তালিকা
প্রসিদ্ধ পরীক্ষণ-পদার্থবিদদের মধ্যে আছেন :
পাইকেরছড়া ইউনিয়ন
পাইকেরছড়া ইউনিয়ন বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
আয়তন ও জনসংখ্যা
২০১০ সালের আদমশুমারি অনুযায়ী মোট জনসংখ্যা প্রায় ২৪,৮০২ জন।
শিক্ষা
সাক্ষরতার হার: শিক্ষা জরীপ অনুযায়ী সাক্ষরতার হার ৫২%। শিক্ষা প্রতিষ্ঠান:
দর্শনীয় স্থান
সোনাহাট ব্রীজ: ১৮৮৭ সালে ইংরেজরা তাদের সৈন্য ও রসদ চলাচলের জন্য লালমনিরহাট থেকে ভুরুঙ্গামারী হয়ে ভারতের মনিপুর রাজ্যে যাবার জন্য গোয়াহাটি পর্যন্ত যে রেল লাইন স্থাপন করে তারই অংশ হিসাবে সোনাহাট রেলওয়ে ব্রিজ তৈরী করা হয়। ব্রিজটি প্রায় ১২০০ ফুট লম্বা।
জনপ্রতিনিধি
বর্তমান চেয়ারম্যান: মোঃ আব্দুর রাজ্জাক সরকার। প্রাক্তন চেয়ারম্যানগণের তালিকা:
বহিঃসংযোগ
প্রাতিষ্ঠানিক ওয়েবসাইট
পিপলি অ্যাপলিক কাজ
পিপলি অ্যাপলিক কাজ  এক ধরনের হস্তশিল্প যার উৎস ওড়িশার ভুবনেশ্বরএর ২০কিলোমিটার দূরে অবস্থিত পিপলি গ্রাম। এই হস্তশিল্পের মূল প্রতিপাদ্য বিষয়টি হল উজ্জ্বল রঙের এবং বিভিন্ন আকৃতির ফেব্রিক কাপড়ের টুকরো একসাথে সেলাই করে একটি সাধারণ পশ্চাদপটযুক্ত কাপড়ের উপরে বসিয়ে সেলাই করা হয়। এতে বিভিন্ন প্রকারের নক্সা ব্যবহার করা হয়ে থাকে যেমন মানুষের চেহারা, পশুপাখির রূপ, যানবাহন ইত্যাদি। এই জাতীয় সেলাইএর কৌশল মূলতঃ ব্যবহৃত হয় রথযাত্রা উৎসবের প্রয়োজনীয় প্যারাসোল, চাঁদোয়া এবং বালিশ তৈরী করতে। আজকাল নানাবিধ গৃহসজ্জার সামগ্রী প্রস্তুত করতেও এই জাতীয় সেলাই কৌশল ব্যবহৃত হয়। এই হস্তশিল্প ভারতের ভৌগোলিক অস্তিত্বের ইঙ্গিত দেয়।
নামকরণের ইতিহাস
পিপলি একটি ঐতিহাসিক গুরুত্বসম্পন্ন গ্রাম। এই গ্রামটির উৎস এবং ঐতিহাসিক গুরুত্ব মূলতঃ পুরীর জগন্নাথ দেবের মন্দিরের গন্য। পিপলি গ্রামের এক শ্রেণীর কারিগরকে দর্জি নামে পরিচিত যারা সেলাইএর কাজের জন্য বিখ্যাত। এই দর্জিরা জগন্নাথ মন্দিরের সেবক অথবা সেবাদাস হিসাবে সমাদৃত এবং জগন্নাথদেব, দেবী সুভদ্রা এবং বলভদ্র দেবের পোশাক-আশাক, অলংকার এবং মন্দিরের নানাবিধ সাজসজ্জা তৈরীর কাজে নিযুক্ত।
অ্যাপলিক কারিগরীর উৎস একাদশ খ্রীষ্টাব্দে পুরীর রাজা (গজপতি) এই সময়ে পিপলি গ্রামের দর্জি সম্প্রদায়ের কারিগরদের জগন্নাথ মন্দিরের সেবক হিসাবে নিযুক্ত করেন। এই দর্জি সম্প্রদায়ভুক্ত সেবকদের কাজ ছিল মন্দিরে জগন্নাথ দেবের নিত্যসেবায় (মন্দিরের ধর্মীয় আচার) প্রয়োজনীয় অ্যাপলিক কারিগরীর মান, উৎপাদনের পরিমাণ এবং মূল্য নির্ধারণ করে দিতেন এবং কারিগররাও সেইমতো পারিশ্রমিক হিসাবে চাষযোগ্য এবং বসবাসের জমির মালিকানা লাভ করতেন। পুরীর মহারাজা বিরাকিশোর দেব ১০৫৪ খ্রীষ্টাব্দে অ্যাপলিক কারিগরী সামগ্রী সরবরাহের নিমিত্তে শ্রী জগন্নাথ মহাপাত্র, শ্রী বনমালী মহাপাত্র প্রমুখদের পুরী জগন্নাথ মন্দিরের সেবক হিসাবে নিযুক্ত করেন। মহারাজা মুকুন্দদেব একই উদ্দেশ্যে শ্রী গণেশ মহাপাত্রকে সেবক হিসাবে নিযুক্ত করেন ১২৮০ খ্রীষ্টাব্দে। আনুমানিক ১৭৫৪-৫৫ খ্রীষ্টাব্দে একটি শংসাপত্র প্রেরণ করা হয় যাতে নির্দেশিত রয়েছে যে শ্রী প্রধান মহাপাত্র, শ্রী নারায়ণ মহাপাত্র এবং শ্রী লোকনাথ মহাপাত্র সেবক হিসাবে জগন্নাথ মন্দিরের সেবা করেছিলেন এই অ্যাপলিক উপকরণ তৈরী এবং সরবরাহের মাধ্যমে।
জগন্নাথ মন্দিরের এই দর্জি গোষ্ঠিভুক্ত সেবকদের নিযুক্তি ছিল বংশানুক্রমিক। ফলতঃ অ্যাপলিক কারিগরি এবং উতপাদন বংশপরম্পরায় চলে এসেছে এবং সময়ের সাথে সাথে এই অঞ্চলে অ্যাপলিক কারগরির উদবর্তন এবং উন্নয়ন ঘটেছে।
মুখ্য পিপলি অ্যাপলিক কাজ করা সামগ্রী
পিপলিতে উৎপন্ন মুখ্য অ্যাপলিক কাজ করা সামগ্রীগুলি হল চাঁদোয়া অথবা শামিয়ানা, ক্যানোপী, ছাতা, আলাতা( ধর্মীয় উদ্দেশ্যে ব্যবহৃত হাত পাখা), বটুয়া (পান পাতা, সুপারী, লেবু রাখার ব্যাগ) ইত্যাদি।
সময়ের পরিবর্তনের সাথে তাল মিলিয়ে অ্যাপলিক কারিগরীরাও যুগোপযোগী নানা ধরনের নতুন নতুন অ্যাপলিক কাজ করা সামগ্রী উৎপাদন শুরু করেছেন যেমন- বিছানার চাদর, বালিশের ঢাকনা, সোফার ঢাকনা, দরজার পর্দা, বিবাহ ও ধর্মীয় অনুষ্ঠান অথবা অন্যান্য উৎসবে মন্ডপ সজ্জায় ব্যবহৃত  অথবা সাধারণ প্রবেশ পথ তৈরীর উপাদান ইত্যাদি, মহিলাদের পরিধেয় শাড়ী, ব্লাউজ ইত্যাদিও আজকাল অ্যাপলিক কারিগরীতে অলঙ্কৃত করা হয়। কিছুদিন পর এই জাতীয় সামগ্রীগুলি অ্যাপলিক কারিগরীর প্রধান উপাদান হয়ে উঠবে।
পিপলি অ্যাপলিক কাজের ধর্মীয় প্রয়োগ
এই হস্তশিল্প পুরীর জগন্নাথ দেব,দেবী সুভদ্রা এবং বলভদ্র দেবের পোশাক-আশাক, অলংকার এবং মন্দিরের নানাবিধ সাজসজ্জার সাথে ওতপ্রোত ভাবে যুক্ত। এই অ্যাপলিক কাজ মূলতঃ ব্যবহৃত হয় রথযাত্রা উৎসবে, রথে যে চাঁদোয়া বা শামিয়ানার (কেনোপী) সাজসজ্জায় ব্যবহৃত হয়।
অভিনবত্ব
গুজরাত, রাজস্থান এবং বিহার অঞ্চলে যেসব অ্যাপলিক কাজের নিদর্শন পাওয়া যায়, তাতে বিভিন্ন যুদ্ধের গাথা, গরুর গাড়ী, উট, অশ্বারোহী, রাজা, রাণী ইত্যাদির নক্সার মোটিফ পাওয়া যায়। কিন্তু পিপলি অ্যাপলিক কাজে এই ধরনের মোটিফ অনুপস্থিত।
হরিপুর পারমাণবিক বিদ্যুৎ কেন্দ্র
হরিপুর পারমাণবিক বিদ্যুৎ কেন্দ্র ভারতীয় রাজ্য পশ্চিমবঙ্গের পূর্ব মেদিনীপুর জেলায় ৬ টি ইপিআর চুল্লি সহ ৬,০০০ মেগাওয়াট ক্ষমতা সম্পন্ন একটি প্রস্তাবিত পারমাণবিক বিদ্যুৎ কেন্দ্র। এটি ভারত সরকার ঘোষিত ৫ টি স্থানের মধ্যে একটি ও পারমাণবিক কেন্দ্রটির অনুমোদন ২০০৯ সালে দেওয়া হয়েছিল। বিদ্যুৎ কেন্দ্রটি ভারতের নিউক্লিয়ার পাওয়ার কর্পোরেশন (এনপিসিআইএল) দ্বারা প্রস্তাবিত এবং পশ্চিমবঙ্গের পূর্ব মেদিনীপুর জেলার হরিপুর গ্রামে নির্মিত হবে।
পরিকল্পনা
পশ্চিমবঙ্গে পরমাণু বিদ্যুৎ কেন্দ্র তৈরির প্রস্তাব প্রথম আসে প্রাক্তন মুখ্যমন্ত্রী জ্যোতি বসুর শাসন আমলে। ফ্রান্সের সহযোগিতায়, সাগরে পরমাণু বিদ্যুৎ কেন্দ্র তৈরির প্রস্তাবে করা হয়েছিল। কিন্তু সিপিআইএম দলের থেকে বিরোধিতা করা হলে প্রস্তাবটি স্থগিত হয়েগিয়েছিল। ভারতীয় পারমাণবিক শক্তি নিগম ২০০৬ সালে হরিপুরে পরমাণু বিদ্যুৎ কেন্দ্র তৈরির প্রস্তাব দিয়েছিল। তৎকালীন মুখ্যমন্ত্রী বুদ্ধদেব ভট্টাচার্য প্রস্তাবে সম্মতি জানান, সিপিএম প্রস্তাবের বিরোধিতা করেছিল। তৎকালীন বিরোধী দল তৃণমূল-কংগ্রেস প্রকল্পের বিরোধিতা করেছিল। এছাড়াও রাজ্যের পরিবেশকর্মীদের একাংশও প্রকল্পের বিরোধিতা করেছিল।
প্রাক্তন প্রধানমন্ত্রী মনমোহন সিংয়ের ২০০৯ সালের শেষের দিকে রাশিয়া সফরকালে হরিপুরের প্রস্তাবিত পরমাণু-বিদ্যুৎ প্রকল্পে সরকারি অনুমোদন প্রদান করা হয়েছিল। এই সফরকালে রাশিয়ার সঙ্গে পাঁচটি পরমাণু বিদ্যুৎকেন্দ্র গড়ার ব্যাপারে ভারতের চুক্তি হয়েছিল, তার মধ্যে হরিপুর অন্যতম ছিল। দ্বাদশ পঞ্চবার্ষিকী পরিকল্পনায় হরিপুরে প্রথম পর্বের দুটি পরমাণু চুল্লি স্থাপনের সিদ্ধান্ত হয়েছিল, এছাড়াও তামিলনাড়ুর কুড়ানকুলামে চারটি পরমাণু চুল্লি স্থাপনের সিদ্ধান্ত হয়েছিল। ভারত সরকার রুশ সংস্থা রোসাটোম স্টেট অ্যাটমিক এনার্জি কর্পোরেশনকে হরিপুরে হাজার মেগাওয়াটের ইউনিট-সহ একটি নিউক্লিয়ার পার্ক তৈরির বরাতও দিয়েছিল। কিন্তু, রুশ সংস্থাটি পারমাণবিক বিদ্যুৎ কেন্দ্র ওড়িশায় স্থানান্তর করার প্রস্তাব করেছিল। প্রস্তাবটি প্রধানমন্ত্রীর সচিবালয় ও পরমাণু শক্তি কমিশন সহ সকলেই খারিজ করে দিয়েছিল। অপরদিকে তৎকালীন পশ্চিমবঙ্গের ক্ষমতাসীন তৃণমূল-কংগ্রেস জোট সরকার ২০১১ সালে প্রস্তাবিত হরিপুর পরমাণু বিদ্যুৎ প্রকল্প খারিজ দিয়েছিল।
ভারত সরকার ২০১৯ সালের জানুয়ারি মাসে ভবিষ্যতে আরও চুল্লি স্থাপনের জন্য যে পাঁচটি স্থানের 'নীতিগতভাবে' অনুমোদন দিয়েছিল, তার মধ্যে হরিপুর ছিল।
জমি অধিগ্রহণ বিরোধী আন্দোলন
স্থানীও বাসিন্দারা বিদ্যুৎ কেন্দ্র স্থাপনের পরিকল্পনা ঘোষণার পর থেকেই জমি অধিগ্রহণ বিরোধী আন্দোলন শুরু করে। জনগণ ২০০৬ সালের ১৭ই ও ১৮ই নভেম্বর পরপর দুই দিন এনপিসিআইএল-এর পর্যবেক্ষণ দলকে হরিপুরে প্রবেশ করা থেকে সফলভাবে প্রতিরোধ করেছিল। জুনপুট বাসস্ট্যান্ডে ২৮শে নভেম্বর একটি প্রতিবাদ সভার আয়োজন করা হয়েছিল, যেখানে প্রস্তাবিত প্রকল্পের বিরুদ্ধে প্রতিবাদ জানাতে প্রায় ১৫,০০০ জন মানুষ জড়ো হয়। পশ্চিমবঙ্গের বিভিন্ন স্থানে আন্দোলন পরিচালনার জন্য হরিপুর পরমানু বিদ্যুৎ প্রকল্প প্রতিরোধ আন্দোলন নামে একটি সংগঠন গঠিত হয়।
১ উৎমা
থাম্ব|250x250পিক্সেল|মলের ভিতর(২০০৭) থাম্ব|250x250পিক্সেল|ভিতরের বৃষ্টি বাগান (২০১৮) ১ উৎমা শপিংমলটি মালয়েশিয়ার বন্দনা উৎমা, দামানসারা, পেটলিং জয়া, সেলাঙ্গরে অবস্থিত। এই ১ উৎমা মলটি ১৯৯৫ সালে খোলা হয় এখানে। মোট ৫৫৯২০১৫ বর্গ ফুট নিয়ে তৈরি এই মলটি । যেটি মালয়েশিয়ার সবচেয়ে বড়ো আর পৃথিবীর সপ্তম শপিংমল এই শপিংমলের ছাদে একটা বড়ো বাগান আছে। দক্ষিণ এশিয়ামহাদেশের একটা গোপন বাগান ও আছে এই শপিংমলে। এখানে দুটো সিনেমা দেখার হল আছে, গোল্ডেন সিনেমা হল আর টিজিভি সিনেমা হল। একটি ৩৬ এর লেনের বোলিং এলিল আছে ,একটি তোরণ কেন্দ্র আছে এবং বাচ্ছাদের খেলার মাঠও আছে এখানে ।
এখানে ছটি বিনিদনমূলক খেলার জায়গায় আছে যেমন এয়াররিডের, ফ্লোরিডের, ক্যাম্প৫, সালান্টিস, প্যাডিং এবং হিট রুটটপ বেসবল।
ইট্রোনিক্স গাড়ি এখানেই চার্জ দিতে পারে।
ইতিহাস
১৯৯১ পর্যন্ত এখানে কোনো শুধু মাত্র নারকেল গাছের বাগান ছিলো আর লোক বসতি বলতে প্রায় ১০০ জন মতো। কিন্তু এই বন্দনা উৎমা উন্নতি করা হয় ১৯৯০ সালের পরে। এই জায়গাটির উন্নতি করতে সি হোলি চান হোল্ডিং এস ডি এচ কোম্পানিকে দেয়া হয় । এরপরে এখানে ১৯৯৫ সালে টিভি সেন্টার, শ্রী পেন্টাস খোলা হয় । এর পরে ১৯৯৬ সালে ১ উৎমার শপিংমল খোলা হয়। এটার পরে নাম হয় জয়া জুস্কো চেইন ডিপার্টমেন্ট । এখন এটার নাম AEON ।
দর্শক
সপ্তাহে এখানে ৬০০০০ থেকে ৯০০০০ হাজার দর্শক এখানে আসেন।
ভূতাত্ত্বিক মানচিত্র
একটি ভূতাত্ত্বিক মানচিত্র হল একটি বিশেষ উদ্দেশ্যযুক্ত মানচিত্র যা ভূতাত্ত্বিক বৈশিষ্ট্যগুলি প্রদর্শন করে। পাথর উপাদান বা ভূতাত্ত্বিক স্তর রং বা প্রতীক চিহ্ন দ্বারা প্রকাশ করা হয় এবং পৃষ্টতলকে উন্মুক্ত ভাবে প্রদর্শন করে মানচিত্রটি। ভূ-পৃষ্ট এবং কাঠামোগত বৈশিষ্ট্যগুলি যেমন ত্রুটি, ভাঁজ, ফলিটিশন এবং লাইনগুলি হানা এবং ডুব বা প্রবণতা এবং নিমজ্জন চিহ্ন দ্বারা দেখানো হয় যা এই বৈশিষ্ট্যগুলিকে ত্রি-মাত্রিক পূর্বাভাস দেয়।
স্ট্রাটিগ্রাফিক কনট্যুর লাইন গুলি একটি নির্বাচিত স্ট্রাটাম পৃষ্ঠকে চিত্রিত করতে ব্যবহার করা যেতে পারে যা ভূ-পৃষ্ঠের টপোগ্রাফিক প্রবণতা ব্যাখ্যা করে। ইসোপাচ মানচিত্রের বিস্তারিত বর্ণনা হল  স্ট্রাক্টগ্রাফিক ইউনিটের বেধে। এই মানচিতওর সঠিকভাবে দেখানো সম্ভব হয় না যখন এই স্তরগুলি অত্যন্ত ভাঙা, মিশ্র, কিছু অচলাবস্থায় থাকে।
লিথলজিস
পাথরের একক সাধারণত রং দ্বারা চিহ্নিত করা হয়। পরিবর্তে (বা ছাড়াও) রং, নির্দিষ্ট চিহ্ন ব্যবহার করা যেতে পারে। বিভিন্ন ভূতাত্ত্বিক ম্যাপিং সংস্থা এবং কর্তৃপক্ষ রং এবং চিহ্ন বিভিন্ন মানের পাথরের ধরন এবং বয়স বোঝানোর জন্য ব্যবহার করে।
সজ্জা
ভূতাত্ত্বিক বিষয়ে দুটি প্রধান অরিয়েন্টেশন পরিমাপ (একটি ব্রুন্টন কম্পাস মত একটি হাত কম্পাস ব্যবহার করে): সমতল অরিয়েন্টেশন এবং রৈখিক অরিয়েন্টেশন। সমতল অরিয়েন্টেশনগুলি প্রায়ই "স্ট্রাইক" এবং "ডুব" হিসাবে পরিমাপ করা হয়, যখন রৈখিক অরিয়েন্টেশনগুল প্রায়ই "প্রবণতা" এবং "নিমজ্জিত" হিসাবে পরিমাপ করা হয়।
স্ট্রাইক এবং ডুব চিহ্নগুলি দীর্ঘ "স্ট্রাইক" রৈখিক রেখার সমন্বয়ে গঠিত, যা ভূ-পৃষ্ঠ বরাবর সর্বাধিক ঢালের দিকের লম্বা এবং স্ট্রাইক রেখার পাশে একটি ছোট "ডুব", লাইন যেখানে ভূ-পৃষ্ঠের নিচের দিকে চলে যায়। বিন্দু ডুব পথ বরাবর অনুভূমিক সঙ্গে তোলে যে কোণ, ডুব লাইন পরবর্তী লেখা হয়। অিজিমথ আল সিস্টেমে, স্ট্রাইক এবং ডিপ প্রায়ই "স্ট্রাইক / ডিপ" হিসাবে দেওয়া হয় (উদাহরণস্বরূপ: 270/15, পশ্চিমের একটি ধর্মঘট এবং অনুভূমিক নিচের 15 ডিগ্রি নিচে একটি ডিপ)।
ট্রেন্ড এবং নিমজ্জন রৈখিক বৈশিষ্ট্যগুলির জন্য ব্যবহার করা হয়, এবং তাদের প্রতীক মানচিত্রে একটি একক তীর চিহ্ন। তীরটি রৈখিক বৈশিষ্ট্য ("প্রবণতা") এবং তীরের শেষে ডাউনগ্রেটেড দিকে অবস্থিত, এই উপরিভাগের অনুভূমিক ("নিমজ্জিত") নিচের নিচের ডিগ্রি সংখ্যাটি উল্লিখিত হয়। ট্রেন্ড এবং নিমগ্ন প্রায়ই PLUNGE → ট্রেন্ড হিসাবে উল্লেখ করা হয় (উদাহরণস্বরূপ: 34 → 86 একটি সত্য নির্দেশ করে যা অনুভূমিক নিচের 34 ডিগ্রি কোণে এমন একটি কোণে নির্দেশিত হয় যা সত্য দক্ষিণের পূর্বের)।
ইতিহাস
প্রাচীনতম সংরক্ষিত ভূতাত্ত্বিক মানচিত্র হল তুরিন প্যাপিরা (১১৫০ খ্রিস্টপূর্বাব্দ), যা মিশরের পাথরের ও স্বর্ণের আমদানির অবস্থান দেখায়।।